মালয়েশিয়ার ইমিগ্রেশন বিভাগের মহাপরিচালক মুস্তাফার আলী রোববার বিকেলে সংবাদ সম্মেলন করে বলেন, “দেশ জুড়ে চালানো অভিযানে পাঁচ হাজারেরও বেশি বিদেশির কাগজপত্র যাচাই-বাছাই করা হয়েছে। যার মধ্যে ৫০০ জনের কাছে বৈধ কাগজ পত্র না থাকায় তাদের আটক করা হয়।” তাদের মধ্যে কতজন বাংলাদেশী নাগরিক সেটি নিশ্চিত করতে না পারলেও তিনি আরও জানান, “চলতি বছরের জানুয়ারী থেকে আগষ্ট পর্যন্ত অভিবাসন দপ্তর ১,১৬,৯১৭ জন অভিবাসীর কাগজ পরীক্ষা ও ২৯,১৭৭ জনকে আটক করা হয়েছে।”